
Quum  lege  sit  constitutum,  ut  pro  doctoris  gradu  ca- 
pessendo dissertatio  scribatur,  mihi  quoque,  licet  debilibus 
instructo  viribus,  id  audendum.  Itaque  Lector  mihi  sis 
judex  benevolus. 

Ceterum  fieri  non  potest,  quin  Exp.  Dr.  Boeger, 
medico  in  instituto  regio  medico -chirurgico  Friderico- 
Guilelmiano  superiori,  bibliothecae  ejus  directori,  qui 
literatura  communicata  libere  me  adjuvit,  maximae  a me 
agantur  gratiae. 


Typhum  esse  morbum  insidiosum  omnes  auctores  con- 
sentiunt, ex  quo,  immensum  quantis  laboribus  et  vitae  pe- 
riculis tandem  superatis,  novis  insidiis  saepissime  exci- 
piuntur convalescentes.  Felicissimi  igitur  praedicandi, 
qui  sarti  tectique  evadunt,  quum  morti  imminenti  sub- 
terlapsi  novam  vitam  sibi  quasi  induant.  Nec  fieri  pot- 
est, quin  hic  in  mentem  occurrant  Thucididis  illa  depin- 
gentis egregie  pestem  famosam  Athenis  grassatam.  Qui 
quidem  auctor  refert  convalescentes,  quam  dirissima  per- 
pessos alacri  et  sereno  animo  fuisse,  laetos  vigore  revi- 
viscentes rebusque  humanis  restitutos  vitam  recentem  ex- 
optatam salutasse ; plena  et  sincera  et  gratissima  novi  ro- 
boris et  sanitatis  integrae  perceptione  fructos,  intentiore 
studio  et  patientia  officia  quemque  sua  resumpsisse;  ini- 
quitatem quasi  quamque  naturae  obstantem  et  insidiosam 
feliciter  abstersam  et  funditus  penitusque  esse  expurgatam. 
Una  cum  his  instauratam  esse  in  pectoribus  humanis  be- 
nevolentiae et  charitatis  facultatem,  qua  bene  cuperent 

hominibus  nec  aliorum  miserias  a se  alienas  putarent. 
Extemplo  vires  restauratas,  corporum  et  animorum  vigo- 
rem pristino  saepe  superiorem,  jucundissimam  voluptatum 
quarumque  gustationem  corpori  paratarum,  optimam  con- 
coctionem, torositatem  multo  majorem,  animorum  vero  ad 
suaves  et  placidas  emotiones  insignem  fuisse  propensio- 
nem (1).  Quae  Thucydidea  omnia  Hildenbrando  quo- 
que ex  typho  reviviscenti,  (Thucydides  quoque  ex  peste 
superstes  evasit)  animo  obversata  esse  censeo,  disserenti 
de  fortuna  ex  typho  contagioso  convalescentium. 

Nec  tamen  saepissime  ea  vita  gaudent,  aut  emergen- 
tibus in  decursu  typhorum  malis  exitabilibus  secundariis, 
aut  morbo  finito  residentibus  quibusdam  materialibus  lae- 
sionibus, aut  dyscrasia  typhosa  praedispositione  ad  nova 
mala  praebita.  Inter  gravissimos  tamen  morbos  secunda- 
rios typhi  et  abdominalis  et  petechialis  habenda  primo 
loco  est  Parotis,  quam  dicunt  malignam. 

i.  DE  PAROTIDIBUS  MALIGNIS. 

Processum  typhosum  ex  acutissima  sanguinis  dyscra- 
sia provenire,  ea  est  sententia  recentiore  aetate  non  so- 
lum theoria  et  chemica  analysi,  pro  tempore  optima,  sed 
etiam,  quae  plus  valet,  praxi  ad  evidentiam  usque  extri- 

(1)  Cfr»  ea  tle  re  Franci  seu  s Ochs:  Artis  medicae  prin* 

eipes  de  curanda  febre  typliode.  Lipsiae  MDCCCXXX* 

cata,  quam  qui  prosecuti  sunt  medici  assiduo  studio  in 
curandis  typhosis,  triumphos  egregios,  nobilissimos  ex 
nosocomiis  cubiculisque  privatis  deportarunt. 

Dyscrasiae  prae  ceteris  organis  glandulas  infestant, 
et  quia  laboratoria  quasi  corporis  habendae,  in  quibus 
gravissimarum  rerum  elaboratio  ponenda,  et  quia  illarum 
extensio  immensum  quanta,  omnibus,  quibus  fieri  potest, 
viis  illum  dyscrasicum  sanguinem  et  imbibit  et  elaborat* 
Primordio  jam  typhus  abdominalis  glandulas  intestinales 
simulque  mesentericas  sedem  sibi  eligit,  tunc  ad  glandu- 
las salivales,  rarius  ad  glandulas  axillares  et  in  inguine 
sitas  glandulas  descendere  potest.  Perpetuum  quoque 
sunt  pestis  signum  bubones,  quo  in  morbo  et  Parotis  sae- 
pius videtur,  nec  minus  in  febre  flava  Parotides  apparent 
et  bubones.  Apud  nos  tamen,  genio  epidemio  non  re- 
specto, Parotidum  tumores  in  ea  modificatione  processus 
typhosi,  cui  inditum  est  nomen  cerebralis,  frequeutiores 
esse  videntur  quam  in  abdominali. 

Auctore  Balling  apud  Louis  (1)  Sch oenlein 
Parotidem  polymorpham  formam  esse  Erysipelacearum 
scrophulosam,  bubones  eam  Syphiloideum,  nostrumque  tu- 


(1)  Anatomisclie , pathologisclie  und  therapeutisclie  Untersu- 
eliungen  uber  Gastroenteritis  von  P.  Ch»  A.  Louis.  Aus  dem 
Franzosisclien  init  Anmerkungen  ron  Dr.  F.  A.  Balling.  Bd.  I. 
Wiirzburg  1830.  p.  251/ 

morem  malignum  verum  esse  typhosum  scrophulum  non 
immerito  contendit.  Signa  autem  ejus  charaeteristica 
haecce:  apparet  prae  ceteris  in  glandulis  cum  cerebrali- 
bus nervis  conjunctis,  saepissime  in  glandula  Parotide, 
tunc  in  glandulis  sublingualibus  submaxillaribusque,  et 
quod  raro,  exceptione  tantummodo  fiat,  in  fovea  axillari 
vel  in  inguine.  Plerumque  inoptatus  Parotidum  adventus 
crisium  tempore,  serius  quoque 5 nunciatur  hisce  signis: 
queruntur  aegroti  dolorem  sibi  esse  pungentem  5 dummodo 
mandibula  moveatur,  ejusque  motum  manducantibus  sibi 
difficilem;  exstare  simul  dolorem  eundem  in  auri.  Ex- 
terna integumenta  glandulae  vehemente  dolore  affecta  sunt, 
qui  dolor  manibus  allatis  valde  augetur;  nodulus  sub 
cute  exiguus,  initio  mobilis  jam  percipitur,  super  quo 
mox  cutis  obscure  rubescit;  nodulus  tunc  immobilis  ra- 
pidissimo accrescit  decursu , dolore  una  cum  loci  sensi- 
bilitate  adaugescente,  ad  magnum  tumorem.  Quo  tamen 
facto,  typho  cerebrali  functiones  cerebri  liberas  evadere, 
ex  deliriis  simul  aegrotis  expergefactis,  in  opere  supra 
laudato  eademque  pagina  contenditur. 

At  maligna  ea  Parotis  fugax  caduca;  etenim  mi- 
nutis paucis  praeterlapsis  jam  collapsa,  cerebrum  ex  tem- 
plo iterum  infestat  Raro  quidem  iterum  fit;  plerumque 
exitus  lethalis;  qua  re  sunt  medici  pristini  commoti?  Pa- 
rotidum apparitionem  ut  signum  lethale  praedicarent.  Eam 

tamen  sententiam  medicus  peritissimus,  ingenio  acutissi- 
mus, naturae  morborum  indagator  sagacissimus  Schoen- 
lein  non  confirmat. 

Aliter  autem  res  sese  habet  in  typho  abdominali,  quo 
in  morbo  Parotidibus  intrantibus  symptomata  sublevari 
nullo  modo  videris;  signum  sunt  ominis  mali  eoque  pe- 
jorisj  quo  prius  exsistant;  nec  cerebrum  graviter  affectum,  ) 
nec  abdomen,  iis  praesentibus,  liberum  redditur.  Egre- 
gium e contrario  symptomatum  cerebralium,  sopore  si- 
mul aucto ? fit  incrementum;  pressis  enim  vicinis  vasis, 
refluxu  ex  cavo  cranii  impedito,  plus  sanguinis  in  cere-  i 
bra  stagnat;  quam  stagnationem  coma  aeque  ac  apoplexia 
serosa  vel  sanguinea  facile  negotio  sequitur;  susurrus  ad- 
modum vehemens  in  auribus,  una  cum  dolore  pungente 
in  collo ? iisque  quidem  locis,  quibus  nervus  vagus  de- 
currit, percipitur;  pulsus  jam  ex  initio  frequentiores  ma- 
gisque irritati;  molestiae  autem  impedimentaque  respira- 
tionis, praecipue  pulmonibus,  quod  saepissime  fit5  famosa 
illa  inflammatione  correptis  5 nervo  vago  presso  9 hunc  in 
modum  adaugentur,  ut  paralysis  ex  illis  orta  miserae  at- 
que debili  vitae  finem  exoptatum  imponat. 

Jamjam  apparet^  si  vera,  quae  apud  Louis  auctore 
Balling(l)  referuntur,  in  utraque  typhorum  modifica- 
tione diversum  esse  momentum  Parotidibus  vindicandum; 


(1)  Iu  opere  supra  commemorato. 

idque  eo  mirabilius,  si  coneedas  cerebralem  atque  abdo- 
minalem typhum  eandem  ejusdem  sanguinis  esse  affectio- 
nem, loca  tantummodo  in  diversa,  nescio  quibus  conditio- 
nibus, directam,  et  si  tecum  consideres  in  utraque  paro- 
tide et  typhi  abdominalis  et  cerebralis  easdem  pressus 
aliarumque  id  genus  rerum  praebitas  esse  conditiones. 
Itaque  si  verum,  quod  Balling  tantummodo  de  typho 
cerebrali  contendisse  potest,  levamen  Parotidibus  afferri, 
ejus  rei  explicatio  audenda.  In  typho  cerebrali,  Paroti- 
dibus correptis  ? cerebro  quasi  derivatio  praebetur ? locus 
uti  censendum,  quo  processus  morbosus  concentratur;  ve- 
rumtamen  simile  quid  in  typho  abdominali  non  videtur. 
At  ea  Parotidum  affectio  in  typho  cerebrali,  qua  suble- 
vatur cerebrum,  simili  modo  an  se  habeat  ac  eruptio  ex- 
anthematis in  typho  petechiali?  Toxicon,  venenum,  ut 
ita  dicam  9 ex  loco  correpto  eliminatum  alioque  in  loco 
depositum  esse  crederes,  eamque  ob  causam  liberas  cere- 
bri functiones;  exanthemate  enim  efflorescente  catarrhales 
et  pectoris  et  faucium  molestiae  disparent,  simul  autem 
Parotis  interdum  intumescit.  Jam  quemadmodum  in  sta- 
dio ejus  typhi  maturationis  et  nervosa  symptomata  et  fe- 
brilia, auctore  Eis  en m an n,  accrescant,  evanescentis  ex- 
anthematis resorptione,  qua  materies  peccans,  ut  ita  di- 

(1)  Die  Krankheitsfamilic  Typhus.  Bescliriehen  ron  Dr.  Ei- 
senmann.  Erlangen  1835. 

cani,  rursus  in  sanguinis  circulationem  revenit:  ita  dispa- 
rente collapsa  Parotide  in  typho  cerebrali,  in  deterius 
vertuntur,  ita  apparente  parotide  in  eodem  typho  in  me- 
lius vertuntur.  Bene  compertum  habeo  claudicare  omne 
simile;  illa  quoque  claudicant,  nam  in  typho  petechiali 
exanthema  est  signum  perpetuum,  necessarie  semper  con- 
stitutum ; Parotis  autem  est  fortuitum , multi  quum  sine 
Parotidibus  evadant;  praeterea  conditiones  physicae 
eaedem. 

Jam  in  typho  petechiali,  Eis  en  manno  judicante 
in  opere  jam  memorato,  vegetatio  morbosa  petit  Parotides 
eo  tempore,  quo  exanthema  jam  effloruit,  vel  ipsam  ante 
ejus  efflorescendam;  quas  Parotides  affectas,  quia  ante 
exanthema  interdum  emergentes,  quodammodo  proprii, 
ut  ita  dicam,  juris  sunt,  nomine  typhi  parotidei  ille 
complexus  est.  At  si  semel  concessum,  signum  esse 
constitutum  typhi  petechialis  exanthema,  non  est  in- 
telligendum , ea  cur  affectio  proprio  nomine  sit  exor- 
nata; secundaria  igitur  ea,  etsi  ante  efflorescendam  ex- 
anthematis appareat.  Nec  tamen  praetermittendum  Pa- 
rotides diversis  tempestatibus  majore  frequentia  emersisse, 
quam  frequentiam  5 auctore  Schoenlein,  a genio 
epidemio  erysipelatoso  dependere  virisimillum  est.  Ita 
in  Nosocomio  Juliano  anno  1825  Parotis  erat  fre- 
quentissima,  Sententia  illa  valde  comprobanda,  igiturque 

eo  magis  illud  nomen  typhi  parotidei  rejiciendum,  quum, 
si  frequentes  Parotides  ex  genio  epidemio  pendeant,  fa- 
cile fieri  possit,  ut  omnes  typhi  singulus  pro  se  quisque 
sint  cum  illis.  Quam  ob  rem  essentialis  ea  affectio  non 
videtur,  nec  digna,  quae  proprio  exornetur  nomine. 

Bubones  typhosi  rarissime  nostra  aetate  animadversi. 
Teste  autem  Eis  en  m an  n (in  opere  supra  commemorato 
pag.  511)  refert  Hochstetter  (1),  saeculo  XVI  et  in- 
eunte  XVII  typhum  grassatum  esse  bubonibus  carbun- 
culisque eximium,  solummodo  diversum  * peste  lentiore 
decursu  fortassisque  minore  mortalitate;  quam  formam 
Eisenmann  vocat  ambiguam  inter  pestem  et  typhum. 
Eodem  loco  narrat  iste  Lutetiae  Parisiorum  typhum  inco- 
las infestasse  petechiis,  carbunculis,  bubonibus;  prae  ce- 
teris autem  dolorem  quemdam  in  capitibus  versatum  esse 
carbunculosque  in  digitis  naribusque  provenisse. 

Bubones  autem  iisdem  fere  signis  externis  ac  Paro- 
tides intumescunt  in  peste.  H aspere  auctore  (2)  ita  res 
sese  habet.  Priusquam  tumor  conformatus  est,  aegroti 
dolore  ardente  vel  mordente  illo  in  loco  afficiuntur;  se- 
mel autem  ortus  valde  accrescit  dolor  tactu  pressuque. 


(1)  Hoclistetter;  rarar,  observat,  niecl.  Decades  tres  Au- 
gustae Vindel.  1624. 

(2)  Ueber  die  Natur  und  Bebandi ung  der  Kranldieiten  der 
Tropenlander  ron  Dr.  Moritz  Has  per,  Vol.  II.  Leipzig  1831. 

Quum  conformari  incipiat  tumor,  digitis  parvus,  durus, 
rotundus,  plus  minusve  profunde,  plerumque  sub  cute  si- 
tus, mobilis j cutis  tamen  nihil  prominens  colorem  con- 
servat naturalem.  Glandula  jam  majore  reddita,  oblonga  I 

. 

illius  fit  forma;  immobilitas  tunc,  integumento  cutis  den- 
sato in  circumscriptum  abeunte  tumorem.  Externa  verum-  I 
tamen  inflammatio  nulla.  Simillima  descriptio,  fere  ea- 
dem Parotidum  emergentium. 

De  A nato  mia.  Jam  a me  circumspectante  res 
anatomicas  huc  pertinentes  haecce  afferri  possunt.  Louis 
(1.  c.  p.  249.)  valde  dolet  a se  praetermissam  esse  in- 
dagationem glandularum  salivalium  acutam;  eo  autem  I 
tempore,  quo  is  scripsit,  re  vera  rarissimae  aves  fuisse 
videntur  Parotides,  nec  magnum  momentum  iis  vindica- 
tum. Exemplo  enim  p.  90  descripto,  diebus  quinque  jam 
praeterlapsis,  Parotidis  dextrae  tumorem  ortum  animad-  I 
vertit,  deque  ejus  cura  nihil  commemoratum  in  illo  loco  i 
reperitur.  Sectione  instituta,  Parotis  illa  visa  est  duplo 
major  et  interne  et  externe,  colore  flavido  intermixto,  ru-  I 
bida;  sed  in  glandula  interna  magnus  parvorum  absces- 
suum numerus,  in  diametrum  1 — 2'"  extensorum,  qui  ab- 
scessus partim  solitarii,  partim  agminati  pure  flavido  aut 
aurantiaco,  oleoso  impleti  fuere,  quod  liberum  sine  septis 
interpositis  substantiam  glandulae  propriam  alluit;  aliis  5 
autem  locis,  deficiente  ea  substantia,  acinos  glandulosos, 

- - i 

tela  intercellulari  ex  rubro  subnigra,  plus  minusve  crassa 
ininusque  ductili  quam  naturali  statu,  separatos  auctor 
invenit. 

Pagina  autem  107,  primo  mensis  Decembris  die  in 
regione  dextra  parotidea  intumescentia  esse  apud  typho- 
sum  quemdam  animadversa,  initio  parum  crescens  narra- 
tur;  a die  autem  14  ad  18  ejusdem  mensis  illam  tan- 
tum incrementum  cepisse,  ut  tumor  die  18  incidi  deberet, 
in  quo  fuisset  magna  vis  puris  viridis,  inodori.  De  con- 
silio capto  ad  illum  tumorem  curandum  verba  quidem 
legimus  nulla  (1).  Sectione  facta  sedes  puris  tela  cellu- 
losa super  glandula  apparuit;  Parotidem  tamen  ipsam  in- 
tactam fuisse  auctor  refert,  excepto  abscessu  quodam,  ma* 
gnitudine  pisi. 

’ P tingi  e teste  Eis  en  m an  n lymphaticas  glandulas 
circum  Parotides  circumjacentes  sedem  esse  tumoris  con- 
tendit; idemque  vel  simile  aliquid  a Wolmaro  de  bubo- 
nibus pestilentialibus  judicatum  esse  affirmatur.  Vera 
sola  num  ea  sint,  mox  videbitur.  Andfal  (2)  enim  plu- 
res  Parotides  descripsit.  Sectionem  fecit  fabri  tignarii 
cujusdam,  cui  Parotis  dextra  vehementissime  dolens  die 
typhi  quinto  provenit  crescendoque  usque  ad  mortem*  die 

(1)  Opere  supra  cilato. 

(2)  Die  Krankheiten  des  Unterleibes  von  G . Andral,  Bcl  I* 
ubersetztron  Scii  e cliner»  Munehen  1822. 

octavo  intrantem,  aucta  est;  in  illa  magna  fluidi  quantitas 
ichorosi  griseique,  cujus  aliquid  jam  die  mortis  ex  auri  ^ 
profluxerat,  granulationes  glandulosas  disjunxit;  sub  con- 
cha auriculari  parvus  locus  purulentus;  specillo  tamen  eo 
inmisso  facili  negotio  fieri  potuit,  ut  usque  ad  meatum  i 
auditorium  internum  provenires. 

Secundo,  quod  refert,  exemplo  Parotis  dextra  die 
morbi  19  intumescens,  jam  insequente  die  enormem  tu- 
morem praebuit;  intumescentia  autem  Parotidis,  ut  sectione  ; 
extricatum  est,  maxima  ex  parte  eo  confecta  fuit,  quod  j 
tela  cellulosa  inter  glandulae  lobulos  expansa  fluido  se- i 
roso-sanguinolento  oppleta  erat. 

Tertio  autem  casu  Parotis  sinistra,  aegrotae  latere 
sinistro  per  morbi  decursum  fenestram  versus  directo,  tu 
morem  praebuit,  qui  tumor  calidus,  dolens,  inflammatione  j 
telae  cellulosae  subcutaneae  effectus  perhibetur;  25  tamen 
hirudinibus  appositis,  aegrota  rursus  vitam  salutavit. 

Quarto  exemplo  Parotidem  dextram  die  XX.  intu-s  ^ 
muisse  affirmat;  die  insecuto  exstitisse  jam  magnam,  ve-  4 
hementer  dolentem,  insuper  cute  rubescente;  decem  die- 
bus tunc  dilapsis  enorme  volumen  Parotidis;  die  unde-f 
cimo  tumorem  pure  large  profuso  perforatum  esse ; 

tunc  praeterea  incisura  facta,  mox  febre  evanescente  ae- 
grotum sanatum  esse. 

Quibus  omnibus  comparatis  sectionibusque  fide  data,!  \ 

intumescentia  et  insequens  puris  elaboratio  in  tela  cellu- 
losa lobulos  glandulares  circumscribente  plerumque  nata 
judicanda  est,  rarius  in  tela  super  glandula  sita.  Nec 
praetermittendum  denique,  Parotides  his  omnibus,  uno 
excepto  exemplo,  dextras  fuisse,  ut  jam  appareat  saepius 
eas  quam  sinistras  infestari. 

De  prognosi.  Si  opus  est  eruptione  bubonum, 
| carbunculorum,  aliarum  lymphaticarum  tumore  glandula- 
rum, ut  pestilentialis  morbi  cujusdam  character  constitua- 
tur, nemo  dubitabit,  quin  typhos  cum  Parotidibus,  car- 
bunculis aliisque  quibusdam  rebus,  uti  gangraena  par- 
tium postremarum  vel  suppuratione  telae  cellulosae,  cor- 
repta simnl  cute  externa,  perquam  vulgo  malignos  cen- 
seat. Parotis  critica  fortassis  collaudanda  5 periculosa  ta- 
men Parotis  habenda 

1)  quo  prius  appareat, 

2)  quo  magis  sit  caduca  et  fugax, 

| 3)  si  duplex  appareat, 

4)  conjuncta  simul  cum  famosa  illa  pulmonum  in- 
flammatione, 

5)  quando  aegrotus  jam  scrophulosus  sit, 

6)  si  semel  orta  assidue  accrescat,  nec  mox  in 
pus  abeat}  extinguuntur  aegroti  aut  morte  a cerebro  aut 
a pulmonibus  enata. 

De  cura.  Si  Parotide  apparente,  ut  in  cerebrali 

typho  supra  teste  Balling  dictum,  egregia  fit  sympto-  * 
matum  remissio  , figenda  ea  est  cataplasmatibus  tepidis,  ' 
emollientibus;  verumtamen  si  in  fugacem  caducamque  j 
symptomatibus  simul  in  deterius  versis,  convertitur,  cata- 
plasmata acria,  tepida  superimponenda. 

Diversum  in  diversis  thyphis  Parotidum  momentum 
inesse  jam  supra  dictum,  addique  potest,  omnino  tumori- 
bus  glandularum  in  diversis  morbis  pestilentialibus.  In 
febri  flava  refert  Hasper(l)  bubones  et  in  inguine  et  : 
fovea  axillari  saepius  visos  esse,  plerumque  quidem  mor- 
tem  indicantes;  multo  autem  saepius  esse  inventas  Pa- 
rotides, prognosin  quoque  plurimum  malam  edentes.  Et 
idem  eodem  refert  opere  (pag.  537.)  in  peste  bubonibus 
carbunculisque  extemplo  post  primum  febris  paroxysmum  i 
erumpentibus  semper  aegrotos  aliquid  sublevari,  praeser- 
tim  cum  in  suppurationem  abeant;  nec  tamen  criticas  esse 
eas  habendas,  sed  solummodo,  si  subleventur  aegroti,  jia- 
turalem  vim  morbo  potentiorein  esse  credendam. 

ita  ex  diverso ? quod  exercent,  momento  fieri  ne-  i 
cesse  fuit,  ut  in  Parotidibus  curandis  diversa  promulga-  j 

rentur  promulgataque,  si  sequerentur,  medici  modo  de- 1 

. 

spicerent,  modo  laudibus  efferrent;  factum  quoque,  ut 
falso  momento  illis  attributo,  perVersa  institueretur  cura,  i 

(l)  Ueber  die  Natur  und  BchaiuUung  der  Krankheiten  der 
Tropenlander  yon  Dr.  Moritz  Has  per.  Leipzig  13312  Vol, 

Valejitinus  ab  Hildenbrand  (1),  perscrutator  acutis- 
simus, Parotides  omni  modo  esse  contendit  inoptatas  et 
malignas  et  ipsas  eas,  quae  criticae  nominentur , vel  po- 
tius quae  sub  finem  veniant  morbi.  Semper  a se  eas 
quantum  fieri  potuerit,  attenta  atque  cauta  providentia 
evitatas  et  prima  apparitione  semper  pro  virili  sua  parte 
repulsas  atque  impeditas  esse.  Aqua  frigida  saepe  assi- 
duoque studio  in  primam  glandularum  illarum  intumescen- 
tiam  applicata,  alvoque  leniter  purgata,  rem  saepe  bene 
cessisse.  Sin  autem  non  poterit  illarum  incrementum  re- 
primi, tunc  cataplasmata  acria,  tepida,  maturantia  primo 
quoque  tempore  suppurationem , mox  incisura  facta, 
optima. 

Scho en lein  felicissimo  cum  eventu  fortiorem  illa- 
rum curam  instituit.  Primis  jam  signis  tumoris  hirudi- 
nes admitti  vult;  tunc  unguentum  Hydrargyri  cinereum 
cura  Jodo,  linteo  extensum,  insuper  applicandum;  debili- 
tatis jam  aegrotis,  nihilominus  iterum  hirudines  admitten- 
das esse;  incremento  enim  non  impedito  paralysin  pul- 
monum effici.  Si  tamen  fieri  non  possit,  ut  reprimantur, 
tunc  una  cum  unguento  illo  cataplasmata  emollientia,  ex 
mica  panis  cum  lacte  confecta,  species  emollientes  cum 
lacte  applicandas.  Pure  tandem  emicante  abscessum  caute, 

(I)  Joli.  Val.  Edi  er  von  Hildenbr  an‘d  uber  den  anstefc- 
kenden  Typlius.  Wien  1810. 

nec  nimis  celeriter  incidendum  esse 5 serius  tamen  inci- 
sum puris  congestionem  dimissionemque  in  loca  inferiora 
maximo  cum  aegroti  detrimento  sequi;  supra  tamen  ab- 
scessum incisum  porro  applicanda  cataplasmata  tepida, 
emollientia. 

II.  DE  DECUBITU. 

Commutationem  sanguinis  in  typho  recentiore  tem- 
pore Andral,  Gavarret,  Simon  optime  pro  auxiliis 
nunc  praesentibus  descripsere*  quae  commutatio  sangui- 
nis, seu  dyscrasia  typhoseptica  praecipue  his  rebus  con- 
tinetur: 

1)  aquae  quantitate  adaucta  sanguis  dilutus; 

2)  fibrina  diminuta  sanguis  eo  magis  dilutus; 

3)  albumen  imminutum; 

4)  coagulatio  eas  ob  causas  diminuta  sanguinisque 
massa  mollis  instar  putridae  consistentiae; 

5)  color,  dissoluto  Haematino,  obscurior  magisque 
in  nigricans  ductus; 

6)  ponderis  est  minoris  sanguinis  in  typhosis; 

7)  salia,  praecipue  muriatica  et  sulphurica,  diminuta. 

In  quibus  commutationibus  alia  quoque  typhorum, 

certe  nostrorum  posita  sunt.  Hoc  loco  tantum  de  mu- 
sculorum insigni  debilitate  pauca  afferenda,  qua  aegroti 
brevi  tempore  eo  rediguntur,  ut  perpetuo  resupinum  ca- 

pessartt  situm,  ad  pedes  genibus  flexis  prolapsi,  quem  si- 
tum assidue  retinent.  Quo  modo  nascitur  externis  in  par- 
tibus, quod  internis  in  organis  , prae  ceteris  in  pulmoni- 
bus, saepe  infausto  exitu  fit,  hypostatica  sanguinis  dimis- 
sio. Huc  accedit,  ut  ea  dimissio  sanguinis  irritatione, 
quae  partibus  pondere  corporis  innixi  communicatur, 
praedisposita  sit.}  aut  is  quasi  jam  corporis  mortui  effe- 
ctus habendus.  Telae  enim,  ut  ita  dicam,  involuntarie 
imbibunt  fluidum,  vegetatione  admodum  illo  sanguine  com- 
mutata. Simili  modo  fortassis  ille  obscurus  rubor,  colo- 
rem cerasorum  imitans,  in  membranis  internis  et  cordis 
et  magnorum  vasorum  declarandus  videtur}  statu  etenim 
vitali  telarum,  vegetatione  impedita  vel  prorsus  alia,  per- 
verso, praeterea  tota  vita  collapsa,  nihil  obstat,  quin  cen- 
seatur exosmosin  et  endosmosin  valde  commutatam  esse} 
leges  quas  sequuntur  aliae  ! 

Nec  minus  huc  referenda  insignis  sanguinis  typhosi 
propensitas  ad  suppurationem  ? inflammatione  brevissima 
antecedente}  non  sola  ea  ex  sanguinis  stasi  petenda,  sed 
potius  ex  specifica  quadam  proclivitate  ad  suppurationem ; 
hirudinum  morsus  facillime  suppurant;  vesicis  canthari- 
dum, quibus  interdum  medici  quidam  in  typho  assidue 
utuntur,  processus  neurophlogisticus  enatus;  cutem  illis 
vesicis  nudam  cooperit  membrana  albido-grisea,  magis 

1 / ■ _ ■ j 

magisque  accrescens;  qua  remota  vel  arte  vel  natura  ex- 


r 


24 


cavatio  ulcerosa,  saepe  profunda  relinquitur.  Partes  au-  I 
tem,  ubi  sinapismi  applicati  fuerant,  subito  saepe  gangraena  Ii 
infestatae  } nec  tamen  alia  adfuit  causa  quam  irritatio  ex 
sinapismo  consecuta.  Interdum  partium  externarum  mor- 
tificatio praeter  exspectationem.  Ita  visa  ea  in  dorsis  pe- 
dum, in  digitis,  in  naso,  in  labiis  pudendis  majoribus  et 
aliis  in  partibus. 

Et  ipsa  in  convalescentia  illa  proclivitas  suppura- 
tionis apparet } morbus  jam  ex  certis  quibusdam  signis 
finitus  judicandus  est,  relicta  tamen  sanguinis  quadam 
dyscrasia.  A me  ipso  ex  typho  convalescens  quidam 
visus,  cui  auris  interna  subito  in  pus  abiit,  quamquam 
inflammatio  fere  nulla  antecessit.  Disquisitiones  circa  j 
sanguinis  statum,  qualis  primordio  sit  morbi?  valde  coi- 
laudandae  ] at  quo  magis  res  ad  convalescentiam  conver- 
titur, eo  majus  desunt  nuntii  de  sanguinis  qualitate}  alias  j 

• v - j-  ■ t ' ' . ■ i ~ 

haud  dubie  sese  habet,  nam  et  ex  illa  suppuratione  celer- 
rima et  ex  urina  prorsus  commutata,  instar  spasmodicae 
visum  praebente,  conclusionem  facere  licet.  Qualis  ea  i 
cumque  est  suppuratio,  impedimentum  est,  quo  minus  res 
celeriter  bene  cedat.  Interdum  decubitus  cum  diebus 
criticis  congruit}  aegroti  sublevantur}  itaque  parum  abest, 
quin  credatur,  materiem  nocivam  aliquam  ex  sanguine 
corporeque  eliminari.  Ceteroquin  decubitu , quo  intret 
cunque  tempore,  praebetur  momentum  ad  dijudicandum 

aegroti  statum  vitalem;  inflammatione  enim  cploreque 
ejus  emicante  in  cute  circa  partes  decubitu  infestatas, 
sanguis  qualis  fit,  cognoscitur.  Et  ipso  pure  manifesta- 
tur qualitas  sanguinis;  nam  dyscrasia  magna  typhoseptica 
ex  pure  bullae  gase  impletae  emergunt. 

Modus  autem  decubitus  oriundi  diversus  est;  modo 
ex  irritatione  externa  videtur,  modo  ex  praedispositione 
illa  sanguinis  ad  suppurationem;  quo  in  casu  Cho  m el  (1) 
refert,  suppurationem  spontaneam  pustula  parva  formata 
incipere;  qua  rupta  fluidum  plus  minusve  limpidum  ex- 
stillare, relicto  parvo  ulcere,  quod  sensim  sensimque  ma- 
jus reddatur;  esse  eam  suppurationem  sine  crusta  ab  au- 
ctoribus nominatam  ulcerationem  phagedaenicam.  Sae- 
pius a me  hancce  visam  referri  potest. 

A nato  mia.  Sedes  illorum  processuum  morboso- 
rum tela  subcutanea  cellulosa;  primo  rubor  cutis  erysipe- 
laceus,  simili  modo  ac  in  Pseudoerysipelate,  deficiente  ta  - 
men ejus  adumbratione  flava;  tunc  carboni, satio,  (vide 

Eisenmann  1.  c.)  postque  eam  eschara;  finiuntur  aut 

jjg/.  , " , r - 

putrescentia  aut  eliminatione  eschararum  et  suppuratione 
saepe  profusa,  qua  febris  hectica  efficitur. 

De  prognosi.  Plerumque  decubitus,  si  non  ma- 

(1)  Clio  mei:  Ueber  das  Typliusfieber , in.  der  Bibliotliek 

von  Vorlesungen  der  vorziigliclisten  Lelirer  des  Auslandes,  lier» 
ausgegeben  von  Dr.  I.  Behrend.  Leipzig  1836. 

nifeste  criticus  apparet,  haud  quaquam  collaudandus;  vi- 
res scilicet  et  aegroti  et  convalescentis  jam  vehementer 
infestatae  saepe  exhauriuntur  atque  conquassantur.  Itaque 

1)  eo  pejor  habendus,  quo  debilior  jam  aegrotus; 

2)  quo  major  ejus  circuitus ; 

3)  quo  minus,  quin  progrediatur,  impediri  possit 

4)  quo  prius  appareat. 

De  cura.  In  aegrotis  jam  maciem  magnam  pri- 
mordio prae^  se  ferentibus  ea  est  prophylactica;  cubile 
oportet  sit  planum,  sine  plicis,  elasticum  eique  linteum 
bene  confectum  superimpositum;  situs  aegroti  saepe  mu- 
tandus, tum  in  hoc  latere,  tum  in  illo,  tum  in  dorso  cor- 
poris pondus  innitatur.  Mundatio  omnis  assidue  evitanda. 
Lavandae  sunt  partes  maxime  nisui  corporis  subjectae, 
ut  scapulae,  regio  sacralis,  femora,  tali  et  aliae  spiritu 
Serpentillae,  vel  alio  id  genus;  supra  partes  ita  lavatas 
corium  sebo  vel  emplastro  miti  illitum  sine  plicis  ortis 
applicandum.  Sin  autem  decubitus  non  impeditur,  resor- 
ptio fluidi  in  tela  cellulosa  subcutanea  effusi  raro  effici 
potest.  Suppuratio  nata  ex  regulis  chirurgiae  modifi- 
canda; inflammatio  circa  partes  eliminatas  sit  oportet  nec 
synochalis  nec  torpida;  mediam  teneat  viam,  sit  erethica. 
Valde  comprobandus  videtur  usus  lapidis  infernalis;  si- 
mulae primus  decubitus  appareat,  locus  affectus  in  toto 
circuitu  lapide  fortiter  tangendus;  quo  modo  mox  et  sine 

damno  aegroti  decubitus  refutatur.  Nec  tamen  ullo  .modo 
praetermittendus  virium  respectus;  adjuvandae  prae  cete- 
ris cortice  Chinae,  vino,  jusculis,  lacte  cum  cortice  Chi- 
nae  conjuncto  et  alimentis,  quae  non  solum  facile  con- 
coquuntur, sed  etiam  mite  nutrimentum  praebent. 


Alius  quoque  morbus  huc  pertinens,  a Ohomel(l) 
tam  lethalis  habitus,  quam  Enterobrosis,  est  Erysipelas.  Id 
enim  saepe  decursu  tertiae  periodi  typhi  apparet,  visumque 
ab  illo  auctore  quater  in  facie;  mors  mox  secuta.  Louis 
quoque  quater  idem  Erysipelas  descripsit,  exortum  in 
crure,  femore,  brachio;  idemque  refert  tempore  illud  inde 
a die  VI  usque  ad  diem  XXV  ante  exitum  lethalem  pro- 
venisse, aegrotos  tamen  typho  succubuisse.  In  eo  exem- 
plo, quod  accuratius  pag.  313  sui  operis  describit.  Ery- 
sipelas nostrum,  jam  quinque  ex  diebus  aegroto  vexato, 
in  crure  sinistro  animadversum  est,  colore  obscure  rubro 
obducto.  Faciem  aegroti  fuisse  pallidam,  nunciam  gra- 
vissimi morbi;  linguam  autem  aridam,  villosam,  flave- 
scentem; die  insequente  scleroticam  flavam  esse  redditam, 

I 

I nihil  tamen  profecisse  Erysipelas  illud  in  crure,  tunc  vio- 
laceum praebente  colorem;  die  tertio  majorem  sinistri 
cruris  exstitisse  intumescendam  in  toto  circuitu;  cutem 


III.  DE  ERYSIPELATE. 


(1)  Vicle  opus  supra  memoratum. 

autem  firmam , duram , eandem  ac  diebus  praeteritis;  fa- 
ciem lividam,  communem  corporis  colorem  flavidum,  pul- 
sus valde  acceleratos ; deliria  nocturna  aeque  ac  diurna 
die  quarto,  volumen  cruris  diminutum,  subnigri  in  sura 
atque  in  poplite;  circa  quas  partes  ruborem  cuprinum, 
epidermidem  degluptam  fuisse  refert.  Postremo  colorem 
istum  flavidum  majore  cum  intensitate  exstitisse,  dieque 
supremo  characterem  Erysipelatis  manifestum  fuisse. 

Schoeni  e in  autem  id  Erysipelas  sic  descripsit: 
subito  intensum  cutis  ruborem  videri,  plerumque  in  an- 
tibrachio,  rarius  in  integumentis  abdominalibus,  coccineum 
esse  colorem;  mox  tamen  eum  converti  in  obscuriorem 
infiltratione  contemporanea:  febrem  denuo  incitari,  cutem 
calidam  reddi;  esse  hoc  Erysipelas  perquam  malignum, 
horis  triginta  sex  mortem  jam  supervenire.  Nullo  modo 
ita  malignos  habendos  furunculos  gangraenosos,  carbun- 
culorum similes,  coloris  lividi,  coerulei,  emittentes  incisura 
facta  pus  ichorosum  una  cum  bullis  gase  impletis/ 

Andral  narrat  aegrotum,  Parotide  disparente,  ab 
Erysipelate  repente  infestatum  esse;  primo  id  apparuisse 
in  regione  nasali  et  buccali,  tunc  prorepsisse  ad  unum 
colli  latus;  celeriter  hoc  tamen  evanuisse,  nec  periodos 
solitas  percurrisse.  Causalem  nexum  inter  Parotidem  et 
Erysipelas  hic  ponendum  esse  verisimile  non  videtur;  at 
id  pro  certo  habendum,  Erysipelas  nostrum  ex  genio  epi- 

demio  dependere,  vel  ex  singulis  interdum  propria  di- 
spositione. 

A nato  mia.  Sectione  facta  aegroti,  a Lotiis  de- 
scripti, cutis  sinistri  cruris  crassior  inventa  minusque 
mollis  quam  in  reliquis  partibus;  tela  cellulosa  cruris 
infiltrata  fluido  limpido,  seroso;  globuli  adiposi  magis  ru- 
bri, majores,  firmiores  quam  in  latere  opposito.  Ductus 
biliferi  normales  erant;  lien  triplo  major,  aliquid  solito 
mollior ; tubuli  uriniferi  postremi  flavescentes.  Cetera 
normalia.  Elucere  dicit  Louis,  aegrotum  Erysipelati 
succubuisse. 

De  prognosi.  Erysipelas  nostrum  permittit  pro- 
gnosin  pessimam,  nam  est  et  ipsum  saepissime  pernicio- 
sum et  suo  exitu.  Namque  Louis  vidit  gangraenam 
secutam  ex  illo,  qua  extensor  brevis  digitorum  pedis  de- 
nudatus fuit;  insuper  extensa  apparuit  membrana,  parum 
consistens^  grisea;  in  circuitu  ulceris  toto  cutis  sublata 
a partibus  subjacentibus.  Is  erat  sine  dubio  processus 
neurophlogisticus.  Erysipelas  denique  fugax  solam  pes- 
simam admittit  prognosin,  quippe  eo  disparente  paralysis 
organorum  nobilium  instat. 

De  cura.  Cura  hujus  Erysipelatis  sine  dubio  dif- 
ficilis habenda,  cum  tam  raro  eveniat,  ut  aegroti  salvi 
evadant;  eoque  difficilior,  quum  fortassis  saepe  commuta- 
tionibus organicis  in  liene  effectum  videatur.  Hasce  au- 

tem  commutationes  organicas  sequelam  esse  Erysipelatis 
nullo  modo  constituendum , quum  rapido  ejus  decursu 
haud  quaquam  fieri  possit,  ut  lien  tempore  tam  brevi 
commutetur.  Mollior  majorque  lien  in  iis  inventus,  qui 
isti  Erysipelati  succubuerunt.  Vide  librum  An  dr  ali  i,, 
plura  ejusmodi  exempla  enarrantis. 

Si  causa  Erysipelatis  nostri  manifeste  ex  ventriculo 
petenda,  emeticum  porrigendum  ex  Ipecacuanhae  radice 
confectum,  ne  intestinorum'  inferiori  parti  nova  etiam  ir- 
ritatio exsistat;  ubi  vero  irritatio  quoque  organorum 
biliparorum  nimis  magna,  ne  emeticum  quidem  dandum; 
methodus  curandi  tunc  sit  sedativa.  Turgescentia  tamen 
in  partibus  inferioribus  intestinorum  praesente,  Calomela- 
nos  usus  an  admittendus  sit?  In  loco  autem  affecto 
Erysipelas  figendum  ejusque  eruptio  perfecta  adducenda; 
id  nimirum  est  principium  in  Erysipelatibus  curandis,  ut 
exanthema  vel  entexanthema  vel  affectio  cutis  externa, 
qualis  ea  cumque  sit,  necessarie  apparens,  in  eruptione 
nullo  modo  profligetur,  sed  potius  adjuvetur.  Similiter 
sese  habet  entexanthema  typhi  abdominalis,  etenim  est 
processu  morbi  proprio  constitutum.  Sed  cavendum,  ne 
eruptione  Erysipelatis  destructio  partium  affectarum  pro- 
vocetur; suppuratione  vel  gangraena  nihilominus  exorta , 
cum  cura  chirurgica  medica,  in  ratione  posita,  assiduo 
studio  prosequenda  est 

Hanc  qui  scripsit  vitam  Fridericus  Guilelmus  AI 
bertus  Arnd,  Beroiinensis,  evangelicae  fidei  addictus,  anno 
MDCCCXIX,  tertio  die  mensis  Martii  natus  est  patre  J oanne 
Berolini  chirurgiam  professo,  et  matre  Maria  e gente  Neuen- 
dorff.  Nunc  patrem  dilectissimum,  proh  dolor!  dirissima 
morte  ereptum  plangit  plangetque. 

Elementis  literarum  imbutus  adiit  Berolinense  gymnasium 
Leucophaeum,  quod  directore  beato  Koepke  florebat,  nunc- 
que  directore  Ribbeck  floret,  in  quo  per  annos  duos  et  di- 
midium versatus,  testimonio  maturitatis  instructus,  inter  cives 
instituti  medico -chirurgici  Friderico-Guilelmiabi  receptus  est 
anno  MDCCCXXX1X  mense  Septembris,  et  per  quadrien- 
nium virorum  illustrissimorum  et  celeberrimorum  interfuit  scho- 
lis hisce:  Cei.  Beneke  de  logice  et  psychologia,  111.  Link 
de  botanice  et  historia  naturali,  CeL  Preuss  de  historia, 
Cei.  Turte  de  physice  et  pharmaci  a,  111.  Mitscherlich 
de  chemia  et  organica  et  anorganica,  111.  S%c h 1 e m m de  osteo- 
logia,  splanchnologia,  de  anatomia  organorum  sensuum,  III. 
J.  M u e 1 1 e r de  anatomia  unive  ensuum  et 


111.  Mueller  et  111.  Schlemm  arte  cadavera  rite  secandi 
instxmctus  est. 

Praeterea  has  frequentavit  scholas:  CeL  Mitscher- 
lich de  materia  medica,  Beat.  Osann  de  fontibus  medicatis, 
Cei.  Eck  de  psychologia,  de  pathologia  et  therapia  generali, 
semiotice,  111.  Juengken  de  chirurgia  speciali,  111.  C asper 
de  arte  formulas  medicas  rite  concinnandi  et  de  medicina  fo- 
rensi, 111.  Schoenlein  de  pathologia  et  therapia  speciali, 
111.  Hecker  de  encyclopaedia  et  methodologia  medica,  de 
Celsi  libris,  de  medicinae  historia,  CeL  K luge  de  arte  fa- 


comparata  et  pathologica,  nec 


Ducibus 


scias  chirurgicas  rite  imponendi , de  ossibus  fractis  et  lu- 
xatis, de  chirurgia  generali,  de  arte  obstetricia  et  de  akiur- 
gia,  Cei.  Froriep  de  akiurgia  et  de  operationibus  in  cor- 
poribus mortuis  exercitandis;  Exp.  Angelstein  de  ope-r 
rationibus  ophthalmiatricis. 

Exercitationibus  clinicis  medicis,  chirurgicis,  obstetriciis, 
ophthalmiatricis,  medico-forensibus  interfuit  virorum  illustris- 
sim orum  et  celeb  errim orum  S c h o e n 1 e i n , W o 1 f f , B a - 
rez,  Dieffenbach,  Juengken,  Kluge,  C asper, 
Wagner. 

Facere  non  potest,  quin  omnibus  his  viris  honoratissimis 
maximas  agat  gratias,  gratum  que  erga  eos  animum  semper 
habeat. 

Jam  vero  tentaminibus,  et  philosophico  et  medico,  atque 
examine  rigoroso  coram  Gratioso  Medicorum  Ordine  rite  ab- 
solutis, sperat  fore,  ut  dissertatione  thesibusque  defensis,  summi 
et  medicinae  et  chirurgiae  honores  in  se  conferantur. 


T H E S E S. 


1.  Inflammationes  occultas  non  existere. 

2.  Trepanationem  prophylacticam  esse  rejiciendam. 

3.  Generationem  aequivocam  omnino  esse  reprobandam. 


